Sarah Waters

Sarah Ann WATERS OBE (naskita la 21-an de julio 1966 en Neyland, Kimrio) estas brita romanverkistino de kimra deveno. 

Ŝi estas plej konata pro sia romano Tipping the Velvet kaj siaj postaj romanoj Affinity, Fingersmith, kaj The Night Watch. Waters nuntempe loĝas en Kennington, Londono. 

 Literatura agado 
Waters famiĝis post la verkado de la furoranta lesba romano Tipping the Velvet (1998). Ĝi, kiel la du romanoj kiuj sekvis, estas pastiĉo de viktoria literaturo.

Ŝi estas plej konata pro siaj romanoj lokitaj en la viktoria epoko kaj havantaj lesban ĉefrolulinon.

Ŝi poste verkis la romanon Affinity (1999), kiu gajnis la Stonewall Book Award kaj la Somerset Maugham Award. Ŝiaj sekvaj du romanoj, Fingersmith (2002) kaj The Night Watch (2006), estis nomumitaj por la Booker Prize kaj la Orange Prize.

Ankaŭ lokita en la 1940-aj jaroj, La Eta Fremdulo, publikigita en 2009, deturnas sin de la mondo de la antaŭaj romanoj de Sarah Waters. Mankante malkaŝe lesbajn rolulojn, la rakonto ekzamenas la ekonomiajn ŝanĝojn kaŭzitajn de la kresko de socialismo en postmilita Britio. Kritikistoj rimarkis la similecojn de la verko al la romanoj de Evelyn Waugh. Evoluigante La Eta Fremdulo, Sarah Waters iom post iom transformis la rakonton en fantomrakonton, fokusiĝante sur angla nobelarfamilio, kiu jam ne povas permesi al si konservi grandan bienon.

Pluraj el ŝiaj romanoj estis adaptitaj en miniserion aŭ televidajn filmojn; Tipping the Velvet (2002), The Pocket Thief (2005), The Thread of Life (2008) kaj The Night Watch (2011). Tipping the Velvet ankaŭ estis surscenigita kiel teatraĵo en 2015.

La verkaĵoj de Sarah Waters estas tradukitaj en multajn lingvojn.

 Verkaro 

 Tipping the Velvet, 1998
 Affinity, 1999
 Fingersmith, 2002
 The Night Watch, 2006
 The Little Stranger, 2009
 The Paying Guests, 2014

 Referencoj 

 Eksteraj ligiloj 
 Oficiala retejo
 Biografio kaj Bibliografio de la Brita Konsilio
 Virago Profilo

Kategorio:Kimraj verkistoj
Kategorio:Verkistinoj